# Enric Auquer i Sardà

Enric Auquer i Sardà (Rupià, 28 d'agost de 1988) és un actor català de teatre i cinema.
Malgrat que s'ha format principalment en el teatre, també ha tingut aparicions en la pantalla gran. Destaca, per exemple, el seu paper protagonista en el telefilm Ebre, del bressol a la batalla. També ha aparegut en sèries de TV3 com Kubala, Moreno i Manchón, Cites o Com si fos ahir.
L'any 2017, va ser nominat al Premi Butaca al millor actor de repartiment pel seu paper a l'obra In memoriam. La quinta del biberó. A més, la pel·lícula Ebre, del bressol a la batalla, en què Enric Auquer va ser un dels protagonistes, va guanyar el Gaudí a la millor pel·lícula per televisió de 2017.
L'any 2019 va ser distingit amb el premi El Ojo Crítico de Radio Nacional de España de Cine. El jurat del guardó en destacà la seva feina "rigorosa, honesta i original". Un any més tard, el gener del 2020 aquest actor baixempordanès obté el Goya a millor actor revelació pel seu paper de jove narco gallec a Quien a hierro mata de Paco Plaza, derrotant a Nacho Sánchez, nominat per Diecisiete, a Vicente Vergara, per La trinchera infinita i a Santi Prego per Mientras dure la guerra.

## Treballs
### Cinema

Informació actualitzada per un bot. Els canvis manuals es perdran quan s'actualitzi!
| Any | Títol | Direcció |
| 2009 | Dieta mediterrània | Joaquim Oristrell i Ventura |
| 2013 | Los inocentes | |
| 2014 | El Cafè de la Marina | Sílvia Munt i Quevedo |
| 2015 | Barcelona, nit d'hivern | Dani de la Orden |
| 2016 | Niña de papá | Miki Esparbé |
| 2016 | Ebre, del bressol a la batalla (com a Fermí Quintana) | Román Parrado Lloro |
| 2017 | Framed | |
| 2019 | Quien a hierro mata | Paco Plaza |
| 2019 | La filla d'algú | Alejandro Marín Carlos Villafaina Peláez Júlia de Paz Solvas Enric Vilageliu Marcel Alcántara Guillem Gallego Pol Vidal Celia Giraldo Gerard Vidal Cortés Sara Fantova Valentin Moulias |
| 2022 | La vida padre | Joaquín Mazón Lacasa |
| 2023 2025 | El mestre que va prometre el mar (com a Antoni Benaiges i Nogués) | Patrícia Font |
| 2023 | Me he hecho viral | Jorge Coira |
| 2024 | Una casa en flames | Dani de la Orden |
| 2024 | Mamífera | Liliana Torres Expósito |

### Televisió

Informació actualitzada per un bot. Els canvis manuals es perdran quan s'actualitzi!
| Any | Títol | Direcció |
| 2012–2014 | Kubala, Moreno i Manchón | Kiko Ruiz Claverol Abigail Schaaff Moll |
| 2014–2017 | El crac | Joel Joan i Juvé Héctor Claramunt |
| 2015–2024 | Cites | Pau Freixas Marta Pahissa Patrícia Font Paco Caballero David Selvas i Jansana Carles Torrens Hammudi Al-Rahmoun Font |
| 2017–2019 | Com si fos ahir | Sònia Sánchez |
| 2019– | Vida perfecta | Leticia Dolera Ginesta Guindal Forgas Elena Martín i Gimeno Lucía Alemany Irene Moray |
| 2020– | La línea invisible | Mariano Barroso Ayats |
| 2021–2023 | Sky Rojo | Eduardo Chapero-Jackson Javier Quintas David Victori |
| 2024– | Mano de hierro | Lluís Quílez |

### Teatre

Informació actualitzada per un bot. Els canvis manuals es perdran quan s'actualitzi!
| Any | Títol | Direcció |
| 2011 | Tonio, el poeta | Oriol Broggi i Rull |
| 2012 | Sacrificis | |
| 2012 | Natale in Casa Cupiello | Oriol Broggi i Rull |
| 2014 | F.A.M.Y.L.I.A. | Bàrbara Mestanza |
| 2014 | Timó d'Atenes | David Selvas i Jansana |
| 2016 | In memoriam. La quinta del biberó | Lluís Pasqual i Sánchez |
| 2017 | Nit de Reis (o el que vulguis) | Pau Carrió i Llucià |
| 2019 | La reina de la bellesa de Leenane | Julio Manrique i Vicuña |
| 2021 | 23 F Anatomia d'un instant | Àlex Rigola |

## Premis i nominacions

    Premis Butaca
| Any | Categoria | Pel·lícula | Director | Resultat |
| 2017 | Millor actor de repartiment | In memoriam. La quinta del biberó | Lluís Pasqual | Nominat |
    Premis Gaudí
| Any | Categoria | Pel·lícula | Director | Resultat |
| 2020 | Millor actor secundari | Quien a hierro mata | Paco Plaza | Guanyador |
| 2023 | Millor actor secundari | Un año, una noche | Isaki Lacuesta | Nominat |
| 2024 | Millor protagonista masculí | El mestre que va prometre el mar | Patrícia Font | Nominat |
| 2025 | Millor protagonista masculí | Mamífera | Liliana Torres | Nominat |
| 2025 | Millor actor secundari | Casa en flames | Dani de la Orden | Guanyador |
    Premis Goya
| Any | Categoria | Pel·lícula | Director | Resultat |
| 2020 | Millor actor revelació | Quien a hierro mata | Paco Plaza | Guanyador |
| 2024 | Millor actor | El mestre que va prometre el mar | Patrícia Font | Nominat |
    Premis Feroz
| Any | Categoria | Pel·lícula | Director | Resultat |
| 2020 | Millor actor secundari en una sèrie | Vida perfecta | Leticia Dolera | Guanyador |
| 2020 | Millor actor de repartiment | Quien a hierro mata | Paco Plaza | Guanyador |
| 2022 | Millor actor secundari en una sèrie | Vida perfecta | Leticia Dolera | Guanyador |
| 2024 | Millor actor protagonista en una pel·lícula | El mestre que va prometre el mar | Patrícia Font | Nominat |

## Referències

* ↑ «Dossier "F.A.M.Y.L.I.A."». issuu, 15-07-2016. [Consulta: 20 desembre 2017].
* ↑ Montoya, Leydy. «Biografía de Enric Auquer» (web) (en castellà). historia-biografia.com/, 05-03-2021. Arxivat de l'original el 2021-03-21. [Consulta: 21 març 2021].
* ↑ «Triple empate en la XXIII edición de los PREMIS BUTACA» (en castellà). en platea, 05-11-2017. [Consulta: 20 desembre 2017].
* ↑ «El actor Enric Auquer, Premio 'El Ojo Crítico' de RNE de Cine 2019» (en castellà). RTVE, 13-11-2019. [Consulta: 27 gener 2020].
* ↑ «L'intèrpret de Rupià Enric Auquer guanya el Goya a millor actor revelació». Diari de Girona [Consulta: 27 gener 2020].